b"\n_START_ARTICLE_\nBiblioteca Bellvitge\n_START_SECTION_\nHist\xc3\xb2ria\n_START_PARAGRAPH_\nL'octubre del 1970 s'obria la primera biblioteca al barri de Bellvitge, al carrer del Prado, iniciativa de l'Obra Social de la Caixa de Barcelona, amb una superf\xc3\xadcie de 154 m\xc2\xb2 i 44 punts de lectura. El 31 de desembre del 1993, per\xc3\xb2, es va tancar i actualment en el seu lloc es troba un club de pensionistes._NEWLINE_Dos anys m\xc3\xa9s tard de la seva obertura, l'abril de 1972, s'inaugurava la Biblioteca Popular de Bellvitge, que esdevingu\xc3\xa9 la cinquena biblioteca popular de la Xarxa de Biblioteques Populars de la Diputaci\xc3\xb3 de Barcelona._NEWLINE__NEWLINE_La premsa del moment es va fer ress\xc3\xb2 de la inauguraci\xc3\xb3, i comentava:_NEWLINE_\xc2\xabEsto es importante, si y mucho m\xc3\xa1s Bellvitge, que es una zona de crecimiento y debe por tanto disponer de todos los medios necesarios para que su vecindad no sienta el complejo del olvido frente a los dem\xc3\xa1s distritos del centro urbano. En Bellvitge se vive intensamente y por lo tanto merece todas las dotaciones que su complejo exige.\xc2\xbb._NEWLINE_Durant els primers anys la Biblioteca es va anar integrant en la vida del barri i s'hi comen\xc3\xa7aren a fer activitats, com ara participar en la Setmana Cultural de l'any 1973 o en la realitzaci\xc3\xb3 de classes de catal\xc3\xa0 clandestines abans que s'acab\xc3\xa9s la dictadura (1974), impartides per ciutadans com ara Ramon Fern\xc3\xa1ndez Jurado_NEWLINE_\xc2\xabAyer recib\xc3\xad una carta de Telef\xc3\xb3nica, en la que dec\xc3\xada que nos iban a poner el tel\xc3\xa9fono en la Biblioteca\xe2\x80\xa6\xc2\xbb 12 de setembre de 1975, Diari d'una bibliotec\xc3\xa0ria (Adoraci\xc3\xb3n P\xc3\xa9rez Alarc\xc3\xb3n)._NEWLINE_\xc2\xab... he visto que se preparaba por aqu\xc3\xad una manifestaci\xc3\xb3n de los obreros de la Seat. Esto se ha hecho notar en la Biblioteca, pues han venido bastantes lectores menos y muchos de los que hab\xc3\xada han venido sus familiares a buscarlos.\xc2\xbb 9 de gener de 1975, Diari d'una bibliotec\xc3\xa0ria (Adoraci\xc3\xb3n P\xc3\xa9rez Alarc\xc3\xb3n)._NEWLINE_._NEWLINE_Durant la d\xc3\xa8cada dels 80, el barri de Bellvitge configur\xc3\xa0 el seu mapa de biblioteques amb una oferta de 7 biblioteques p\xc3\xbabliques i 5 de privades: la Biblioteca Popular de Bellvitge gestionada per la Diputaci\xc3\xb3 de Barcelona i dues biblioteques gestionades per la Generalitat de Catalunya: la biblioteca Joan Mir\xc3\xb3 (1979 - origin\xc3\xa0riament Biblioteca Europa) i el Centre de Lectura Infantil i Juvenil Ram\xc3\xb3n Fern\xc3\xa1ndez Jurado (1985), totes elles amb conveni amb l'Ajuntament de la ciutat; tamb\xc3\xa9 hi ha biblioteques privades d'\xc3\xbas p\xc3\xbablic, com la de la Caixa de Barcelona i la de l'Hospital de Bellvitge. Completen el mapa les diferents biblioteques escolars disseminades per tot el barri._NEWLINE_El barri est\xc3\xa0 ben dotat, bibliotec\xc3\xa0riament parlant, en comparaci\xc3\xb3 amb altres barris de la ciutat, per\xc3\xb2 malgrat aix\xc3\xb2, el concepte de biblioteca \xe2\x80\x9ctradicional\xe2\x80\x9d com a espai sacralitzat continua imperant._NEWLINE_L'any 1988 la Biblioteca Popular de Bellvitge, arran de la proposta d'una programa de dinamitzaci\xc3\xb3 de biblioteques per part de l'Ajuntament, inicia el servei de pr\xc3\xa9stec de llibres a malalts de la Resid\xc3\xa8ncia Pr\xc3\xadnceps d'Espanya._NEWLINE_Durant els anys 90, el mapa de biblioteques es transforma i en un informe del mes de juny del 1993 es deixa const\xc3\xa0ncia que el futur de les biblioteques del barri passa pel tancament de la Biblioteca Joan Mir\xc3\xb3, el Centre de Lectura Infantil i Juvenil R. Fern\xc3\xa1ndez Jurado \xc2\xa0(que es tancar\xc3\xa0 el\xc2\xa0 gener del 2007) \xc2\xa0i la biblioteca de la Caixa del carrer del Prado, aix\xc3\xad com per l'ampliaci\xc3\xb3 de la Biblioteca Popular de Bellvitge. \xc3\x89s a dir, una sola biblioteca al barri, per\xc3\xb2 amb millors prestacions."